text: Brændende støvsuger satte ild i villa
  02 september 2017 kl. 12.09
  Den daglige rengøring var ved at gå helt galt for en mand i Gesten. Støvsugeren sugede et cigaretskod op. Derfor gik der ild i støvsugeren.
  Omkring middagstid lørdag måtte brandfolkene rykke ud til en brand i en villa på Villesholmvænget i Gesten. Her havde en mand suget et cigaretskod op, og det var nær gået helt galt.
  Der gik ild i støvsugeren, og ilden bredte sig efterfølgende til soveværelset.
  Det lykkedes dog for brandfolkene at få styr på branden, inden den bredte sig til resten af huset.
  Manden er kørt til tjek for røgforgiftning.
  